kardosdrur/scandi-wiki huggingface dataset:
Elisabeth Fabritius

Elisabeth Fabritius (født 2. juni 1945 på Frederiksberg) er en dansk kunsthistoriker, som hovedsageligt forsker i Skagensmalerne.

Hun er datter af historikeren og genealogen Albert Fabritius og Karen Fabritius, født Haarløv. Fabritius blev uddannet mag.art. i kunsthistorie i 1974 fra Københavns Universitet med speciale i nyklassicistisk arkitektur. 

I 1981-97 var hun projekt- og arkivleder for udgivelsen af 4. udgave af Weilbachs Kunstnerleksikon og fra 1989 videnskabelig redaktør på værket. Resultatet blev grundlaget for 4. udgave af leksikonnet, der udkom i 1994-2000. Hun har desuden forfattet en række af leksikonnets opslag og bidraget til Dansk Kvindebiografisk Leksikon og Den store danske encyklopædi.

Hun er tidligere bestyrelsesmedlem i Helga Anchers Fond og ledede frem til 2015 museet Anchers Hus i Skagen. Siden 2005 domicileret seniorforsker på Det Kongelige Bibliotek. Hun har kurateret en række udstillinger om Skagensmalerne.

Primære udgivelser 
 Michael Anchers ungdom 1865-1880, Herning: Helga Anchers Fond og Poul Kristensens Forlag 1992.
 Skagensmaleren Michael Ancher 1849-9.juni-1999, Skagen 1999 (katalog).
 (s.m. Erland Porsmose), Skagen og Kerteminde, to kunstnerkolonier, Natur og menneske tolket i skitser og malerier, Helga Anchers Fond og Johannes Larsen Museet 2004.
 P.S. Krøyers Hip, hip, hurra! – et kunstnergilde, København: Forlaget Vandkunsten 2005.
 Malere på Tisvilde-egnen siden Guldalderen, Birkerød: Marie og Victor Haagen-Müllers Fond 2006.
 Anna Anchers pasteller, Forlaget Vandkunsten 2008 (eng. udg. som: Anna Ancher. The Pastels).

Kilder 
 CV hos Det Kongelige Bibliotek 
 Opslag i KVINFOs Ekspertdatabase 
 Omtale hos Forlaget Vandkunsten 

Kunsthistorikere fra Danmark
Museumsfolk fra Danmark
Faglitterære forfattere fra Danmark
Personer fra Frederiksberg
Biografiforfattere fra Danmark
Dansksprogede forfattere fra Danmark
Hugo Frey Jensen

Hugo Frey Jensen (født 11. januar 1958) er en dansk økonom. Han var direktør i Danmarks Nationalbank fra 1. april 2011 til 1. november 2020.

Karriere  

Frey Jensen blev cand.oecon. fra Aarhus Universitet i 1984, og blev samme år ansat i Nationalbanken, hvor han var i hele sin karriere indtil han gik på pension fra banken i 2020. Han blev afløst i Nationalbankens tremandsdirektion af Signe Krogstrup.

Efter sin afgang fra Nationalbanken blev Frey Jensen tilknyttet tænketanken Kraka som senior fellow.

Kilder 

Nationalbankdirektører fra Danmark
Økonomer fra Danmark
Personer i Kraks Blå Bog
Elle Andersdatter

Elle Andersdatter (død omkring 1643) var en dansk salmedigter som ifølge traditionen skal ha været borgerhustru i Maribo på Lolland.

I de svenske salmebøger er hun repræsenteret med to salmer: "I hoppet sig min frälsta själ förnöjer" og "Eja, mitt hjärta, hur innerlig". Disse er egentlig den samme salme, men i forskellig sprogdragt i forskellige salmebøger. Denne salme findes også i Norsk Salmebok under titlen "Eia, mitt hjerte inderlig".

I en dansk salmebog fra 1645 kaldes salmen "En skjønn åndelig vise om alle troende Guds barns glede i det evige livet", hvor det første bogstav i hvert vers af originalen danner navnet "Elle Andersdatter" og er et såkaldt akrostikon. Dette har fået enkelte til at mene at salmen snarere er skrevet til hende end af hende.

Litteratur 
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995.  Side 47.

Salmedigtere fra Danmark
Tjek fødselsår
Danskere i 1600-tallet
Leonardo Astrada

Leonardo Rubén Astrada (født 6. januar 1970 i Buenos Aires, Argentina) er en tidligere argentinsk fodboldspiller (defensiv midtbane) og -træner.

Han spillede på klubplan stort set hele karrieren hos River Plate i hjemlandet. Her var han med til at vinde hele ti argentinske mesterskaber. Han havde også et kortvarigt ophold hos Grêmio i Brasilien.

Astrada spillede desuden 32 kampe og scorede ét mål for det argentinske landshold. Han deltog ved VM i 1998 i Frankrig, og var også med til at vinde Copa América i 1991.

Astrada har efter sit karrierestop fungeret som træner. Han har blandt andet stået i spidsen for sin gamle klub som aktiv, River Plate, og har også haft ansvaret i blandt andet Colón og Estudiantes de La Plata.

Titler 
Primera División de Argentina
 1989, 1991 (Apertura), 1993 (Apertura), 1994 (Apertura), 1996 (Apertura), 1997 (Clausura), 1997 (Apertura), 1999 (Apertura), 2002 (Clausura) og 2003 (Clausura) med River Plate

Referencer 

Fodboldspillere fra Argentina
Fodboldspillere fra Club Atlético River Plate
Fodboldspillere fra Grêmio Foot-Ball Porto Alegrense
Fodboldtrænere fra Argentina
Personer fra Buenos Aires
Fodboldtrænere fra Club Atlético River Plate
Deltagere ved verdensmesterskabet i fodbold 1998
Marcelo Delgado

Marcelo Alejandro Delgado (født 24. marts 1973 i Capitán Bermúdez, Argentina) er en tidligere argentinsk fodboldspiller (angriber) og nuværende træner.

Han spillede på klubplan primært for storklubberne Rosario Central, Racing Club og Boca Juniors i hjemlandet. Hos Boca Juniors var han med til at vinde tre argentinske mesterskaber og tre udgaver af Copa Libertadores.

Delgado spillede desuden 18 kampe for det argentinske landshold. Han deltog ved VM i 1998 i Frankrig, og var også med til at vinde sølv ved OL i 1996 i Atlanta.

Titler 
Primera División de Argentina
 2000 (Apertura), 2005 (Apertura) og 2006 (Clausura) med Boca Juniors

Copa Libertadores
 2000, 2001 og 2003 med Boca Juniors

Intercontinental Cup
 2000 med Boca Juniors

Copa Sudamericana
 2005 med Boca Juniors

Recopa Sudamericana
 2005 med Boca Juniors

Referencer 

Fodboldtrænere fra Argentina
Fodboldspillere fra Argentina
Fodboldspillere fra Rosario Central
Fodboldspillere fra Racing Club de Avellaneda
Fodboldspillere fra Boca Juniors
Fodboldspillere fra Cruz Azul
Deltagere ved verdensmesterskabet i fodbold 1998
Mauricio Pineda

Mauricio Héctor Pineda (født 13. juli 1975 i Buenos Aires, Argentina) er en tidligere argentinsk fodboldspiller (venstre back).

Han spillede på klubplan for Huracán, Boca Juniors og Lanús i hjemlandet, og var også i Europa og repræsentere Udinese, RCD Mallorca, Napoli og Cagliari.

Pineda spillede desuden ti kampe og scorede ét mål for det argentinske landshold. Han deltog ved VM i 1998 i Frankrig, og var også med til at vinde sølv ved OL i 1996 i Atlanta.

Referencer 

Fodboldspillere fra Argentina
Fodboldspillere fra Club Atlético Huracán
Fodboldspillere fra Boca Juniors
Fodboldspillere fra Club Atlético Lanús
Fodboldspillere fra Udinese Calcio
Fodboldspillere fra RCD Mallorca
Fodboldspillere fra S.S.C. Napoli
Fodboldspillere fra Cagliari Calcio
Deltagere ved verdensmesterskabet i fodbold 1998
Khumiso Ikgopoleng

Khumiso Ikgopoleng (født 5. december 1979) er en botswansk amatørbokser, som konkurrerer i vægtklassen bantamvægt. Ikgopoleng har ingen større internationale resultater, og fik sin olympiske debut da han repræsenterede Botswana under Sommer-OL 2004 hvor han røg ud i anden runde. Han repræsenterede også Botswana under Sommer-OL 2008 hvor han blev slået ud i kvartfinalen af Enkhbatyn Badar-Uugan fra Mongoliet i samme vægtklasse.

Boksere
Sportsfolk fra Botswana
John Milnor

John Willard Milnor (født 20. februar 1931) er en amerikansk matematiker kendt for sit arbejde inden for differentialtopologi, K-teori og dynamiske systemer. Han vandt Fieldsmedaljen i 1962, Wolfprisen i 1989 og Abelprisen i 2011.  Milnor er professor ved Stony Brook University og hans kone, Dusa McDuff, er ligeledes professor i matematik ved Barnard College.

Referencer

Modtagere af Fieldsmedaljen
Matematikere fra USA
Modtagere af Abelprisen
Personer fra New Jersey
Mike Grey

Mike Grey (født 28. april 1975) er en dansk ishockeyspiller. Han spiller center-forward for Frederikshavn White Hawks, som kaptajn/leder for holdet  med nummer 23 på ryggen.

Mike Grey har spillet for Frederikshavn White Hawks siden han debuterede på førsteholdet i 1992/1993, han har siden spillet 813 førsteholdskampe for holdet og har dermed rekorden for flest kampe i Danmark. Han har lavet 539 point for førsteholdet.

Han har spillet 5 B-VM og 2 A-VM og har været en stor del af den danske trup der fik Team Danmark i A-VM. Han har i alt optrådt for Team Danmark i 166 kampe og afsluttede sin karriere på landsholdet 04/05 i A-VM i Østrig. Inden han stoppede fik han lavet 55 Point (29 mål og 26 assists)

Ishockeyspillere fra Danmark
Paul Cohen

Paul Joseph Cohen (2. april 1934 – 23. marts 2007) var en amerikansk matematiker bedst kendt for sit bevis af uafhængigheden af kontinuumhypotesen og udvalgsaksiomet fra Zermelo-Fraenkels aksiomer, den mest accepterede aksiomisering i mængdelære.

Referencer 

Modtagere af Fieldsmedaljen
Matematikere fra USA
Alexander Grothendieck

Alexander Grothendieck (født 28. marts 1928 i Berlin, død 13. november 2014) var en fransk matematiker. Han var den centrale person bag skabelsen af den moderne teori om algebraisk geometri. Hans forskning forøgede dette felt kraftigt og inkorporerede elementer af kommutativ algebra, homologisk algebra og kategoriteori i dets grundpiller. Dette nye perspektiv førte til revolutionære fremskridt inden for mange områder af ren matematik.

Han blev belønnet med Fieldsmedaljen i 1966, men undlod af politiske årsager at tage mod medaljen i Moskva; og han fik desuden Crafoordprisen i 1988, som han helt afslog at tage imod. I 1991 flyttede han pludselig til en landsby i det sydlige Frankrig. Derefter levede han uden kontakt med sine tidligere fagfæller. Grunden til dette har han forklaret i et stort skriftligt arbejde, Récoltes et semailles, der findes offentliggjort online og som er ved at blive oversat til engelsk.

Eksterne henvisninger 

 The Grothendieck circle , et selskab som arbejder med forskellige dele af Grothendiecks ideer.

Modtagere af Fieldsmedaljen
Matematikere fra Frankrig
Franskmænd i 1900-tallet
Franskmænd i 2000-tallet
John Hancock Center

John Hancock Center er en skyskraber i Michigan Avenue i Chicago i Illinois. Bygningen har 100 etager og er 344 meter høj og blev tegnet af Fazlur Khan. I 1969 stod bygningen færdig og var dengang den højeste bygning udenfor New York. I dag er det den 5 højeste bygning i USA.

Skyskrabere i USA
Bygninger, konstruktioner og anlæg i Chicago
Resident Evil: Operation Raccoon City

Resident Evil: Operation Raccoon City (kendt i Japan som Biohazard: Operation Racoon City) er et kommende spil i det populære, japanske spil-serie, Resident Evil. Spillet blev annonceret ved et uheld i Official Xbox Magazine's maj udgave i marts 2011. Kort efter afsløringen besluttede Capcoms europæiske afdeling at officielt annoncere spillet.

Spillet er sat med tredje-person view og bliver udviklet af Capcom selv og den canadiske SOCOM udvikler, Slant Six Games, til Xbox 360, PlayStation 3 og PC. Spillet er på nuværende tidspunkt sat til at blive udgivet d. 22 Marts 2012.

Historie 
Spillet finder sted i Raccoon City under hændelserne, der fandt sted i Resident Evil 2 og 3: Nemesis. I spillet tager man rollen som Umbrella Corporations soldater: vector,lupo,spectre,beltway,betha og four four eye. Det er blevet bekræftet, at Leon S. Kennedy, fra tidligere Resident Evil spil såsom Resident Evil 4 og 2, vender tilbage.

Kilder 
 BREAKING: Resident Evil Operation Raccoon City photos from OXM
 BREAKING: Resident Evil Operation Raccoon City officially confirmed by Capcom Europe
 Scans of Resident Evil: Operation Raccoon City

Computerspil fra 2012
Operation Raccoon City
PlayStation 3-spil
Windows-spil
Xbox 360-spil
Bent Wolmar

Bent Wolmar (født 8. august 1937 i København) er en tidligere dansk fodboldspiller.

Bent Wolmar spillede fra 1962 til 1966 i AGF.

Bent Wolmar spillede 6 A-landskampe for Danmark alle i 1964, hvor han også var også med i EM.

Henvisninger

Noter

Referencer

Eksterne henvisninger 
 www.haslund.info – A-landsholdspillere – Bent Wolmar (342) 
 

Fodboldspillere fra Danmark
Fodboldspillere fra AGF
Fodboldlandsholdsspillere fra Danmark
Personer fra København
Neder Dråby

Neder Dråby ligger i Nordsjælland og er en bydel til Jægerspris i Draaby Sogn. Bebyggelsen ligger i Frederikssund Kommune og tilhører Region Hovedstaden. Navnet kommer fra oldnordisk "Draagaby", den opstod, fordi den ligger der, hvor Hornsherred er smallest. Det var her, vikingerne trak deres skibe over i stedet for at sejle op omkring Kulhuse. "Draagaby" betyder, at man trækker noget over her, og der ligger en by.

Eksterne henvisninger 
 Information om Neder Dråby  på www.horns-herred.dk 

Lokaliteter i Frederikssund Kommune
Alnön

Alnön er en 75 km² stor ø som ligger ud for Sundsvall i Västernorrlands län i Sverige. Den blev dannet for 570 millioner år siden ved vulkansk aktivitet i området. Øen er 15 km lang og 6 km bred på det bredeste sted. Indbyggertallet om vinteren er ca. 7.500 mennesker, og om sommeren det dobbelte. Bebyggelsen er spredt over hele øen, men har sin største koncentration omkring brofestet i Vi, hvor der er indkøbscentre og butikker. En stor del af befolkningen arbejder i Sundsvall.

På grund af den vulkanske historie indeholder Alnöns bjerggrund flere verdensunike mineraler, hvor det mest kendte er alnöitt. På nordlige del af Alnön er der flere interessante geologiske lokaliteter samt flere fortidsminder og gravhøje.

Alnöbroen, der blev indviet i 1964, forbinder Alnön med fastlandet, og var med sine 1.042 meter Sveriges længste bro frem til 1972 da Ölandsbron byggedes. På det nordlige Alnön, 2,5 km nord for Alnöbron, står Alnö gamle kirke og Alnö kirke side om side. I tilknytning til disse ligger også Hembygdsgården med Savværksmuseet. Ved Stornäset ligger et af øens tre naturreservater samt Stornäsets Vandrehjem, og der bygges golfbane. Nogle kilometer mod nord, ved Hörningsholm, ligger Tors lokal, Sveriges første Folkets Hus på landet.

På den sydlige del af Alnön er der flere fine vige, velegnet til badning, Bänkåsviken, Tranviken, Slädaviken, Hartungviken og Grönviken. Sommeridyllen Spikarna, et fiskeleje med fiskeboder og kafé, ligger også på den sydlige delen af øen, og arrangeres bådture ud i skærgården og til Storholmen-Kanonön.

Savværksmonumentet, mindet over savværkstiden år 1860 til år 1963, ligger på torvet i Alnö centrum. Schymbergsgården er beliggende på Alnön, og er sopransangerinden Hjördis Schymbergs barndomshjem og blev doneret til stiftelsen i 1999 med det mål igen at fylde den med sang, musik og kulturelt liv.

Om navnet 
Alnön er navnet på selve øen, mens genitivformen fra gammel tid Alnö og ikke "Alnöns". Således hedder forsamlingen Alnö forsamling, kirken hedder Alnö kirke.

Idræt 
Fodboldholdet Alnö IF er fra Alnön.

Eksterne henvisninger 
 alno.nu  (som teksten er hentet fra, med tillatelse)

Vulkaner i Sverige
Øer i Sverige
Västernorrlands läns geografi
Faustina Bordoni

Faustina Bordoni (11. november 1697 i Venedig — 4. november 1781 sammesteds) var en italiensk sangerinde. 

Faustina Bordoni tilhørte en adelig familie, studerede sangkunst under Gasparini og debuterede 1716. Hun gjorde uhyre lykke og var snart en af Italiens mest fejrede sangerinder. 

1724 engageredes hun til Münchens og derefter til Wiens opera, 1726 af Händel til London, hvor hun kom i håndgribelig strid med sin rivalinde, den ligeså fortrinlige sangerinde Cuzzoni. 

1728 vendte Faustina Bordoni tilbage til Venedig, lærte Johann Adolph Hasse at kende og ægtede ham. Med ham fulgte hun til Dresden, hvor hun blev operaens primadonna. Hendes liv er derefter knyttet til Hasses. 

Faustina Bordoni var yndefuld og smuk, besad stor dramatisk evne, men var frygtet på grund af sin snedige og intrigante karakter. Hendes stemme var ikke omfangsrig, men inden for sin begrænsning overordentlig skøn og fuldendt uddannet.

Kilder 

 

Sangere fra Italien
Salmonsens
The Second You Sleep

The Second You Sleep er det debutalbummet fra den danske rockgruppe Saybia. Det blev udgivet den 21. januar 2002 på Medley Records. Albummet er produceret af bandet selv i samarbejde med svenske Andreas Ahlenius, og danske Rune Westberg på "The Day After Tomorrow".

Forud for debutalbummet havde Saybia udgivet en selvbetitlet EP i 2001, hvorfra sangene "The Day After Tomorrow" og "Fool's Corner" fik meget airplay på P3. EP'en vandt prisen som Årets danske rock udgivelse ved det følgende års Danish Music Awards. I december 2001 vandt Saybia P3 Prisen og de medfølgende 75.000 kr.

Saybia blev med albummet The Second You Sleep det første danske band til at gå direkte ind som nummer ét på hitlisten med et debutalbum. Især titelnummeret blev et stort hit, og var medvirkende til at albummet blev det bedst sælgende album i 2002, og endte med at 126.000 eksemplarer i Danmark. I Norge opnåede albummet en førsteplads på hitlisten, og modtog guld for 40.000 solgte eksemplarer. På verdensplan opnåede albummet et samlet salgstal på 300.000 eksemplarer.

Saybia modtog prisen for "Årets danske album" og "Årets danske gruppe" ved Danish Music Awards 2003, ligesom forsanger og tekstforfatter Søren Huss blev Årets danske sanger.

Spor 
Alle sange skrevet af Saybia. Tekster skrevet af Søren Huss.

Musikere 
 Søren Huss – vokal, akustisk guitar
 Jeppe Langebek Knudsen – bas
 Palle Sørensen – trommer
 Sebastian Sandstrøm – guitar
 Jess Jensen – keyboard

Kilder

Eksterne henvisninger 
 International fansite 
 Officiel fanhjemmeside

Rockalbum fra Danmark
Album fra 2002
Saybia
These Are the Days

These Are the Days er det andet album fra den danske rockgruppe Saybia. Albummet blev udgivet i 2004.

Sange 

 "Brilliant Sky"
 "Bend The Rules"
 "I Surrender"
 "Guardian Angel"
 "We Almost Made It"
 "Soul United"
 "Flags"
 "Haunted House On The Hill"
 "Stranded"
 "It's Ok Love"
 "Untitled" 17 min. long

Noter 

Album fra 2004
Rockalbum fra Danmark
Saybia
Heshmatiyeh-fængslet

Heshmatiyeh-fængslet (Persisk: زندان|زندان حشمتیه Zendān Heshmatiyeh) er et iransk fængsel, placeret i den østlige del af hovedstaden Teheran. Stedet er kendt for sin fløj der har huset politiske fanger.

De iranske oppositionsledere Mir-Hossein Mousavi og Mehdi Karroubi, samt deres koner Zahra Rahnavard og Fatemeh Karroubi, blev i februar 2011 anholdt af sikkerhedsstyrker og ført til Heshmatiyeh-fængslet.

Referencer 

Fængsler i Iran
Teheran
Shanghai Grand Hyatt

Shanghai Grand Hyatt er et hotel beliggende i Jin Mao Tower i Pudong i Shanghai, Kina fra den 53. til 87. etage i. Hotellet er verdens højeste hotel hvis man ser på antal meter den er over bakken. Vasketøjsskakten som går fra hotellet i toppen af tårnet og ned til kælderen er verdens længste.

Links 
 officiel hjemmeside 

Hoteller i Kina
Grand Hyatt
Shimao International Plaza

Shimao International Plaza (上海世茂国际广场) er en 333 meter høj skyskraber i Huangpu-distriktet i Shanghai. Bygningen har 60 etager og bruges til kontorer. Den stod færdig i 2005.

Alle etagerne i skyskraberen bruges til kontorer undtagen det fem øverste. Der ligger det femstjernede luksus hotel Le Royal Méridien Shanghai, .

Skyskrabere i Kina
Hoteller i Kina
Bygninger, konstruktioner og anlæg i Shanghai
Etableret i 2005
Thai (sprog)

Thai (ภาษาไทย Phasa Thai) er det officielle sprog i nationen Thailand. Thai er en del af Tai-gruppen i Tai-kadai-sprogfamilien. Tai-sproget er angiveligt kommet til Thailand i 1200-tallet med invandringen af det kinesiske Tai-folk, som grundlagde kongeriget, der udviklede sig til nutidens Thailand . Lingvistiske historikere er ikke lykkedes definitivt at kæde Tai-Kadai-sprogene til andre sprogfamilier. Nogle ord i Thai er lånt fra Pali, Sanskrit og Gammel Khmer. Det er et tone- og isolerende sprog. Thai har også en kompleks ortografi og relationelle markører. Thai er gensidig forståelig med Lao, hvor Isaan-dialekten er næsten den samme.

Kildehenvisninger 

Tai-kadai sprog
Sprog
Thai

Ordet thai har flere betydninger:

 Thai (sprog), et Tai-kadai sprog talt i området i og omkring Thailand
 Tai (folk), et kinesisk folk, hvor en gruppe udvandrede til området i dag kendt som Thailand og grundlagde et kongerige.
 Thai henviser til kongeriget Thailand og nationens indbyggere af blandet etnisk oprindelse: laotere (Laos), khmer (Cambodja), kinesere (Kina), malayere (Malaysia), og adskillige minoriteter.
 THAI (med store bogstaver) er en forkortelse for Thai Airways International.
Einars Repše

Einars Repše (født 9. december 1961 i Jelgava i Lettiske SSR) er en lettisk politiker og Letlands tidligere ministerpræsident samt formand for den lettiske nationalbank.

Repše dimitterede fra Letlands Statsuniversitet i 1986 med en grad i fysik med speciale i radioelektronik. Han gik ind i politik i 1988 som en af grundlæggerne af Letlands Nationale Uafhængighedsbevægelse (LNNK), en politisk organisation til fremme af Letlands uafhængighed fra Sovjetunionen. Han blev valgt til Letlands parlament Saeima i 1990. Fra 1991 til 2001 var Repše formand for Letlands Nationalbank. I denne periode overså han indførelsen af lettiske rubler, Letlands midlertidige overgangsvaluta, og Lats, det uafhængige Letlands valuta. Under Repše forfulgte nationalbanken en stram pengepolitik og gennemførelse af en de facto valutakomite for latsen, som har sørget for en fast vekselkurs, først overfor D-marken, siden overfor Euroen.

Siden 2001 har Repše været aktiv i politik, og har været både forsvarsminister og finansminister i og ministerpræsident for skiftende regeringer. Einars Repše er siden den 29. oktober 1997 Kommandør af Trestjerneordenen.

Kildehenvisninger 

Personer fra Jelgava
Politikere fra Letland
Letlands ministerpræsidenter
Kommandører af Trestjerneordenen
Balgö

Balgö er en ø og et naturreservat i Skagerrak, der ligger ud for Tångaberg i Lindberg sogn, Varbergs kommun, Sverige og er med sine 250 hektar landområde den største af Hallands øer (naturrservatet er i alt 2.200 hektar). Til Balgö regnes et antal mindre øer, blandt andre sælreservatene Stora og Lilla Både.

Her findes fortidsminder, geologisk interessante områder og et rigt fugleliv. 135 arter af lav er fundet på Balgö, som også har den største bestand af strandtudser i Halland. Dele af reservatet er et fuglebeskyttelsesområde, og der er forbud mod adgang mellem 1. april og 31. juli.
Øen er blevet brugt som græsningsområde for får og køer.

Eksterne henvisninger
 Fortellinger fra Balgö 
 Balgö naturreservat

Kilder

Øer i Sverige
Talisman

En talisman er en genstand, som tillægges bestemte magiske eller sakramentale egenskaber, der giver lykke og held for ejeren eller beskyttelse mod ondskab og/eller skade.

Referencer

Se også 
 Amulet

Folketro
Magi
Skyskrabere i Spanien efter højde

Denne liste over de højeste bygninger i Spanien rangerer skyskrabere i Spanien efter højde. Siden 2002 har Gran Hotel Bali som ligger i Benidorm været Spanias højeste skyskraber med sine 186 meter. I 2008 overtog Torre Espacio med sine 236 meters højde, men det varede kun i et år indtil at Torre Caja Madrid med sine 250 meter overtog, og er nu Spaniens højeste skyskraper.

Bygninger under konstruktion

Højeste tårne

Se også 
 Skyskrabere efter højde

 Højde
Lister over bygninger, konstruktioner og anlæg